《五言出都日大雪》
宋代·沈遘

朔风万里来，一夜卷飞雪。漫漫国门路，转毂失故辙。

鸟翼压不国，马蹄僵欲折。问我行安之，衔命使胡羯。

君恩念勤远，敦遣礼无缺。赐金戒私装，卜日出汉节。

太官载供张，厩马先简阅。光华自难胜，敢复诉劳苶。

独哀徒御众，驱驰犯寒切。每怀实靡及，勖尔保嘉烈。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知国封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。